МОДЕЛ УГОВОРА – ПАРТИЈА 3, израда пројекта за извођење радова, извођење радова и израда пројекта изведеног објекта за објекат  градског стадиона "Лагатор" у Лозници;  

УГОВОР О НАБАВЦИ 
УСЛУГА ИЗРАДЕ ПРОЈЕКТА ЗА ИЗВОЂЕЊЕ РАДОВА, 
ИЗВОЂЕЊЕ РАДОВА И УСЛУГА ИЗРАДЕ ПРОЈЕКТА ИЗВЕДЕНОГ ОБЈЕКТА
ЗА ОБЈЕКАТ ГРАДСКОГ СТАДИОНА „ЛАГАТОР“ У ЛОЗНИЦИ



Закључен  у ________________, дана___________године, између:

НАРУЧИЛАЦ 1:

КАНЦЕЛАРИЈА ЗА УПРАВЉАЊЕ ЈАВНИМ УЛАГАЊИМА са седиштем у Београду, Немањина бр. 11, општина Савски венац, ПИБ 109311023, матични број: 07020171, коју заступа в.д. директора Марко Благојевић (у даљем тексту: Наручилац 1), 

НАРУЧИЛАЦ 2:

ГРАД ЛОЗНИЦА, кога заступа Видоје Петровић, Градоначелник, матични број: 07169981, ПИБ: 101196408  (у даљем тексту: Наручилац 2); 
У даљем тексту (наручиоци)

и

ИЗВОЂАЧ РАДОВА:

______________________________________________са седиштем у ______________________ 
назив извођача
ул.___________________________________бр. ______, ПИБ___________________ кога заступа
адреса
___________________________________________________ (у даљем тексту: Извођач радова).

Или 

Носилац посла ______________________________________са седиштем у _________________ 
назив носиоца посла
ул.___________________________________бр. ______, ПИБ___________________ кога заступа
адреса
___________________________________ (у даљем тексту: Извођач радова) са члановима групе 

__________________________________________са седиштем у _________________ 
назив члана групе
ул.________________________________________бр. ______, ПИБ_______________ и
адреса

__________________________________________са седиштем у _________________ 
назив члана групе
ул.________________________________________бр. ______, ПИБ_______________ 

или

Носилац посла ______________________________________са седиштем у _________________ 
назив носиоца посла
ул.___________________________________бр. ______, ПИБ___________________ кога заступа
адреса
___________________________________ (у даљем тексту: Извођач радова) са подизвођачем

__________________________________________са седиштем у _________________ 
назив Подизвођача
ул.________________________________________бр. ______, ПИБ_______________ и
адреса
Члан 1. 
	Уговорне стране констатују:
	- да је Наручилац 1 на основу члана 52. Закона о јавним набавкама („Службени гласник РС” број 91/19 - у даљем тексту: Закон), дана        године, послао на објављивање jaвни позив за подношење понуда у отвореном поступку на Порталу јавних набавки за јавну набавку услуге израде пројекта за извођење радова, извођење радова и услуге израде пројекта изведеног објекта за објекте градских стадиона, по партијама, ЈН. Бр. ЈНОП/4- 2020/ИП,  на Порталу јавних набавки; 
	- да су наручиоци у прописаним роковима спровели поступак јавне набавке, извршили преглед, стручну оцену и рангирање понуда и да су као најповољнију понуду изабрали понуду коју је поднео Извођач радова, која у потпуности одговара свим условима из Закона, захтевима конкурсне документације, као и техничким спецификацијама;
[bookmark: _Hlk777134]	- да се средства за извођење предметних радова обезбеђују у складу са Програмом обнове и унапређења објеката јавне намене у јавној својини у области образовања, здравства и социјалне заштите, који је утврдила Влада Закључком 05 Број: 351-3817/2016 од 8. априла 2016. године, Програмом о измени и допунама Програма обнове и унапређења објеката јавне намене у јавној својини у области образовања, здравства и социјалне заштите, који је утврдила Влада Закључком 05 Број: 351-9644/2016 од 11. октобра 2016. године, Програмом о изменама и допунама Програма обнове и унапређења објеката јавне намене у јавној својини у области образовања, здравства и социјалне заштите који је утврдила Влада Закључком 05 Број: 351-562/2017-1 од 24. јануара 2017. године, Програмом о изменама и допунама Програма обнове и унапређења објеката јавне намене у јавној својини у области образовања, здравства и социјалне заштите, који је утврдила Влада Закључком 05 Број: 351-8011/2018 од 28. августа 2018. године, као и Програмом о изменама и допунама Програма обнове и унапређења објеката јавне намене у јавној својини у области образовања, здравства, социјалне заштите и спорта, који је утврдила Влада Закључком 05 Број: 351-1100/2019 од 7. фебруара 2019. године (у даљем тексту: Програм), преко Канцеларије за управљање јавним улагањима (у даљем тексту: Канцеларија) 
[bookmark: _Hlk54780152]	-да су наручиоци у складу са чланом 146. став 1. Закона донели Одлуку о додели уговора бр._______од___________ године, којом је уговор о јавној набавци доделили Извођачу радова за јавну набавку ЈНОП/4-2020/ИП – партија 3 - израдa пројекта за извођење радова, извођењe радова и израда пројекта изведеног објекта за објекат градског стадиона "Лагатор" у Лозници.
Предмет уговора
Члан 2. 
	Предмет овог уговора је израдa пројекта за извођење радова, извођењe радова и израда пројекта изведеног објекта за објекат градског стадиона " Лагатор" у Лозници. у складу са понудом бр. ____________, обрасцем структуре цене, техничком спецификацијом конкурсне документације за јавну набавку бр. ЈНОП/4-2020/ИП и техничким спецификацијама достављеним уз понуду Извођача радова, које су саставни део овог Уговора.
Уговорена цена је фиксна за комплетан посао по систему „кључ у руке“, без накнадног обрачуна количина по једници мере.
Уговорена цена укључује све трошкове реализације предмета Уговора из члана 1. Уговора и све зависне трошкове као што су: трошкови рада, набавку материјала и опреме,  ангажовања опреме и механизације, трошкови паковања и утовара опреме и материјала, транспорт, трошкове царине и осигурања, извоћење грађевинских, грађевинско-занатских, машинских, електро и припремно-завршних радова, прибављање неопходних сагласности и ангажовање и накнаду овлашћених органа и институција у вези са извођењем радова, израде техничке документације, исходовањем употребне дозволе, све трошкове везане за испуњавање одредби важећег Закона о безбедности и здравља на раду, важећег Закона о заштити животне средине, важећег Закона о заштити од пожара, трошкове прибављања средстава финансијског обезбеђења као и све друго неопходно за потпуно извршење радова који су предмет овог уговора.У укупну вредност радова улазе и неће се посебно обрачунавати сви припремни радови, завршни радови као и други пратећи радови и трошкови потребни за квалитетну организацију и извођење радова.
Уговорена цена обухвата и вредност свих непредвиђених радова и вишкова радова, а искључен је и утицај мањкова радова на уговорену цену.
Извођач је дужан да изврши такве радове и/или обезбеди такве компоненте и материјале који нису посебно назначени у Уговору, али за које се из Уговора може закључити да су неопходно потребни како би се извели уговорени радови, као да су такви радови и/или компоненте и материјали изричито наведени у Уговору.

Вредност радова – цена
Члан 3.
[bookmark: _Hlk15032237]Уговорне стране утврђују да цена свих радова који су предмет Уговора износи: __________________________ динара са ПДВ-ом 
(словима: ___________________________________________________________________), 
од чега је ПДВ		____________________________ динара, 
што без ПДВ-а износи 	____________________________ динара
[bookmark: _GoBack](словима___________________________________________________________________)а добијена је на основу укупне цене  из усвојене понуде Извођача радова број ___________ од ___________2020. године.

Услови и начин плаћања
Члан 4.
	Плаћање уговорене цене ће се извршити на следећи начин:
1. Авансно, у висини од 30% од укупне уговорене цене, у року од 45 дана од дана пријема авансног предрачуна, уз достављање следеће документације:
-	предрачуна у износу аванса;
-	банкарске гаранције за повраћај авансног плаћања.
2. У висини од 60%, сукцесивно, према степену готовости изведених радова/извршених услуга по основу оверених привремених месечних ситуација, у року од 45 дана од дана пријема оверене ситуације, уз презентацију следећих докумената:
· Рачуна на износ привремене ситуације, умањеног за сразмерно правдање аванса и 10% коначних плаћања
· Спецификације изведених радова и уграђене опреме и материјала, овереном од стране овлашћених представника Наручиоца 1, Наручиоца 2 и Извођача. Спецификација мора да буде, у потпуности усаглашена са потписаним грађевинским дневником и сачињена на основу оверене грађевинске књиге изведених радова овереним, уз услов да није истекла важност средства финансијског обезбеђења за добро извршење посла.
· Докази о извршеним уговореним услугама које нису констатоване у грађевинском дневнику (копије Записника о извршеним испитивањима, обуци, Записника о квантитативнмо пријему опреме/резервне опреме)
Комплетну документацију неопходну за оверу привремене ситуације: листове грађевинске књиге, одговарајуће атесте за уграђени материјал, рачуне и другу документацију Извођач радова доставља стручном надзору који ту документацију чува до примопредаје и коначног обрачуна. У супротном неће се извршити плаћање тих позиција, што Извођач радова признаје без права приговора
3. У висини од 10% по исходовању употребне дозволе, на основу окончане ситуације потписане од стране стручног надзора, а након извршене примопредаје целокупног система, као и извршених нужних услуга и пратећих радова. Уплату износа из тач. 1. и 2. овог члана на рачун Извођача радова врши Канцеларија за управљање јавним улагањима (Наручилац 1) у року од 45 дана од дана пријема исправног рачуна и комплетне документације за плаћање.
Поред уговора, основ за плаћање окончане ситуације мора бити и записник о примопредаји радова са позитивним мишљењем, потписан од стране свих чланова Комисије о примопредаји.
Рок плаћања је одмах, а најкасније 45 дана од дана пријема одговарајућег документа који испоставља Извођач радова, а којим је потврђено извршење предмета јавне набавке, потписан од стране стручног надзора.Уплату средстава обрачунатих на начин и у роковима из претходних ставова овог члана, Канцеларија за управљање јавним улагањима (Наручилац 1) ће вршити  директно на рачун Извођача радова.	

					Рок за завршетак радова
Члан 5.
[bookmark: _Hlk54251148]	Извођач радова се обавезује да уговорене обавезе изврши у укупном року од ____ (______________________) календарских дана рачунајући од ступања на снагу овог уговора, а према приложеном динамичком плану, који је саставни део Уговора. 
Рок за израду пројеката за извођење ПЗИ jе ___________ календарских дана. Извођач радова ће након што заврши са пројектовањем, ПЗИ пројекте доставити Наручиоцу 1 који ће извршити преглед техничке документације у року од максимално 7 календарских дана и том року ће формирати примедбе на предате ПЗИ пројекте. Извођач радова је у обавези да у року од максимално 7 календарских дана исправи ПЗИ пројекте према примедбама Наручиоца 1. Наручиоц 1 ће у року од максимално 7 календарских дана да поново прегледа исправљене ПЗИ пројекте.
Време које је потребно Наручиоцу 1 да прегледа техничку документацију (2 пута по маскимално 7 календарских дана) и време у коме је Извођач радова дужан да исправи ПЗИ пројекте према примедбама Наручиоца 1 (максимално 7 календарских дана) неће се обрачунавати Извођачу радова у рок за реализацију уговора. Ако Извођачу радова буде потребно још времена да исправи ПЗИ пројекте према примедбама Наручиоца 1, то ће време ући у рок за реализацију уговора.
Наручилац 2 је дужан да Извођача радова уведе у посао 10 дана од дана коначног одобрења пројектно-техничке документације, односно издавања грађевинске дозволе, уколико другачије није договорено.
У случају обуставе радова која се евидентира у грађевинском дневнику, рок за извршење предмета јавне набавке се продужава за онолико дана колико је трајала обустава и тај рок се не обрачунава у календарске дане који су потребни за завршетак предмета јавне набавке. Разлози за обуставу радова у складу са чланом 6. овог Уговора су:
1. природни догађаји (пожар, поплава, земљотрес, изузетно лоше време неуобичајено за годишње доба и за место на којем се радови изводе и сл.);
2. мере предвиђене актима надлежних органа;
3. услови за извођење радова у земљи или води, који нису предвиђени техничком документацијом.
	Под завршетком радова сматра се дан њихове спремности за примопредају изведених радова, а што стручни надзор констатује у грађевинском дневнику.
[bookmark: _Hlk54251174]Рок за израду пројеката изведеног објекта ПИО jе ___________ календарских дана. Извођач радова ће након што заврши са пројектовањем, ПИО пројекте доставити Наручиоцу 1 који ће извршити преглед техничке документације у року од максимално 7 календарских дана и том року ће формирати примедбе на предате ПИО пројекте. Извођач радова је у обавези да у року од максимално 7 календарских дана исправи ПИО пројекте према примедама Наручиоца 1. Наручилац 1 ће у року од максимално 7 календарских дана да поново прегледа исправљене ПИО пројекте.
Време које је потребно Наручиоцу 1 да прегледа техничку документацију (2 пута по маскимално 7 календарских дана) и време у коме је Извођач радова дужан да исправи ПИО пројекте према примедбама Наручиоца 1 (максимално 7 календарских дана) неће се обрачунавати Извођачу радова у рок за реализацију уговора. Ако Извођачу радова буде потребно још времена да исправи ПИО пројекте према примедбама Наручиоца 1, то ће време ући у рок за реализацију уговора.
Утврђени рокови су фиксни и не могу се мењати без сагласности Наручилаца. 
Ако постоји оправдана сумња да радови неће бити изведени у уговореном року, Наручилац 1 има право да затражи од Извођача радова да предузме потребне мере којима се обезбеђује одговарајуће убрзање радова и њихово усклађивање са уговореним планом грађења.


Члан 6.
Обавеза Извођача радова је да о свом трошку организује техничку контролу пројекта за грађевинску дозволу од стране привредног друштва, односно другог правног лица или предузетника (или више њих за посебне стручне области), која су уписана у одговарајући регистар привредних субјеката и која поседују решење о испуњености услова за пројектовање за ту врсту објеката, односно делова објеката, које одређују Наручиоци. 
Избор вршиоца техничке контроле извршиће Извођач радова уз сагласност Наручиоца 1. 
Техничку контролу пројекта за грађевинску дозволу не може да врши одговорни пројектант који је израдио тај пројекат, односно који је запослен у привредном друштву које је израдило тај пројекат или предузећу које је инвеститор.
Извођач радова је дужан да приликом предаје завршене пројектно-техничке документације, а пре него што поднесе захтев за издавање грађевинске дозволе, преда Наручиоцима и Извештај о техничкој контроли.

Члан 7.
Извођач радова има право да зaхтева продужење рока за извршење предмета јавне набавке односно ________________ у случају у коме је због промењених околности или неиспуњења обавеза Наручилаца био спречен да изводи радове.
Као разлози због којих се, у смислу става 1. овог члана, може захтевати продужење рокова, сматрају се нарочито:
1. [bookmark: _Hlk47434634]природни догађаји (пожар, поплава, земљотрес, изузетно лоше време неуобичајено за годишње доба и за место на коме се радови изводе и сл.);
2. мере предвиђене актима надлежних органа;
3. услови за извођење радова у земљи или води, који нису предвиђени техничком документациjом;
4. закашњење увођења Извођача радова у посао;
5. закашњење у испоруци опреме, ако опрему набавља наручилац или је испоручује лице које је наручилац одредио;
6. хитни непредвиђени радови предвиђени чланом 17. овог уговора;
7. [bookmark: _Hlk54173760]непредвиђене околности у складу са чланом 158. Закона.

Наручиоци одлучују да ли ће и за колико продужити рок за завршетак радова у  року од 8 дана од дана када је Извођач радова затражио од Наручилаца да одлучи о продужењу рока за завршетак радова. Уколико Извођач радова пропусти да достави благовремено упозорење о кашњењу или не сарађује у смислу решавања овог кашњења, кашњење изазавано овим пропустом се неће разматрати приликом одређивања новог рока за завршетак радова.
	Захтев за продужење рока за извођење радова Извођач радова писмено подноси Наручиоцима у року од једног дана од сазнања за околност, а најкасније 10 (десет) дана пре истека коначног рока за завршетак радова.
Уговорени рок је продужен када уговорне стране закључе Анекс уговора под условима прописаним чланом 156. Закона.
У случају да Извођач радова не испуњава предвиђену динамику, обавезан је да уведе у рад више извршилаца, без права на захтевање повећаних трошкова или посебне накнаде.
Ако Извођач радова падне у доцњу са извођењем радова, нема право на продужење уговореног рока због околности које су настале у време доцње.
Уговорна казна
Члан 8.
Уколико Извођач радова не заврши радове у уговореном року, дужан је да плати Наручиоцу 1 радова уговорну казну у висини 0,1% (0,1 проценатa) од укупно уговорене вредности без ПДВ-а за сваки дан закашњења. Уколико је укупан износ обрачунат по овом основу већи од 5% од Укупне уговорене цене без ПДВ-а, Наручилац може једнострано раскинути Уговор.
Наплату уговорне казне Наручилац 1 радова ће извршити, без претходног пристанка Извођача радова, умањењем рачуна наведеног у окончаној ситуацији.
Ако је Наручилац 1 због закашњења у извођењу или предаји изведених радова претрпео какву штету, може захтевати од Извођача радова и потпуну накнаду штете, независно од уговорене казне и заједно са њом.
Обавезе Извођача радова
Члан 9.
Извођач радова се обавезује да радове изведе у складу са важећим техничким прописима, документацијом и овим уговором као и да исте по завршетку преда Наручиоцима радова, као и: 
(1)  да пре почетка радова Наручиоцу радова достави решење о именовању одговорног Извођача радова. Уколико у току извођења радова дође до потребе за променом кључног особља које ће бити одговорно за извршење уговора и квалитет изведних радова, Извођач о томе обавештава Наручиоце и даје свој предлог на сагласност Наручиоцима. У случају промене кључног особља, особље мора бити квалификација истих или бољих од захтеваних у конкурсној документацији, што Извођач документује доказима.  
(2) да изради целокупну пројектно-техничку документацију у писаном облику која је неопходна за извршење предмета јавне набавке. Након израде пројектно-техничке документације Извођач радова је дужан да исту достави Наручиоцу 1 на преглед и одобрење;
(3) да у року од 7 (седам) дана од дана потписивања уговора достави наручиоцима динамички план извођења радова; 
(4) да изради пројекте за извођење (ПЗИ) у року од ___________ (унети из понуде) дана од дана потписивања уговора, у складу са Правилником о садржини, начину и поступку израде и начин вршења контроле техничке документације према класи и намени објеката. Пројекти за извођење (ПЗИ) морају бити одобрени од стране Наручиоца 1;
(5) [bookmark: _Hlk521487526]да Пројекте за извођење (ПЗИ) достави у 3 (три) оверена штампана примерка. У електронском облику на CD-у, доставља 2 (два) примерка ПЗИ пројеката у PDF формату који су електронски потписани употребoм квалификованих електронских сертификата, као и његове саставне делове у DOCX и DWG формату и предмере у Excel табелама. Пројекат доставити на српском језику, одобрен од стране свих надлежних институција у одговарајућој форми у складу са Правилником о садржини техничке документације;
(6) да ради добијања неопходних сагласности од Министарства унутрашњих послова, Сектора за ванредне ситуације, изради и следеће пројекте:
[bookmark: _Hlk54785877]Главни пројекат заштите од пожара (према Закону о заштити од пожара („Службени гласник РС“, бр. 111/2009, 20/2015, 87/2018 и 87/2018 – др. закони), у коме су садржани Елаборат о зонама опасности;
(7) Да прибави сагласност на пројекте од стране Министарства унутрашњих послова, Сектора за ванредне ситуације;
(8) да изради Захтев за одлучивање о потреби израде Студије о утицају на животну средину. Уколико надлежни инспекцијски органи донесу решење о потреби, обавеза Извођача радова је да изради и Студију о процени утицаја на животну средину, која мора бити израђена од стране лиценцираних стручњака у складу са Законом о процени утицаја на животну средину („Сл. гласник РС“, бр. 135/2004, 36/2009) према захтевима издатим од стране надлежних инспекцијских органа;
(9) да о свом трошку обезбеди и истакне на видном месту градилишну таблу у складу са важећим прописима; 
(10) да се строго придржава мера заштите на раду; 
(11) да по завршеним радовима одмах обавести Наручиоце радова да је завршио радове и да је спреман за њихову примопредају;
(12) да је предмет јавне набавке реализовао према техничкој и другој документацији на основу које је издато одобрење за изградњу, односно главном пројекту, у складу са прописима, стандардима, техничким нормативима и нормама квалитета које важе за предметну врсту објекта, поједине врсте услуга и радова, инсталацију и опрему;
(13) да обезбеди довољну радну снагу и благовремену испоруку уговорене опреме и другог материјала и опреме потребну за реализацију предмета јавне набавке;
(14) да обезбеди безбедност свих лица на градилишту, као и одговарајуће обезбеђење складишта својих материјала и слично, тако да се Наручиоци радова ослобађају свих одговорности према државним органима, што се тиче безбедности, прописа о заштити животне средине, и радно-правних прописа за време укупног трајања реализације предмета јавне набавке до његове предаје Наручиоцима;
(15) да уредно води све књиге предвиђене законом и другим прописима Републике Србије;
(16) да на градилишту обезбеди уговор о грађењу, решење о одређивању одговорног извођача радова на градилишту и главни пројекат, односно документацију на основу које се објекат гради;
(17) да омогући вршење стручног надзора на објекту;
(18) да омогући сталан и несметан приступ Грађевинском дневнику на захтев Стручног надзора или Наручилаца;
(19) да омогући наручиоцу сталан надзор над радовима и контролу количине и квалитета употребљеног материјала;
(20) да поступи по свим основаним примедбама и захтевима Наручилаца  датим на основу извршеног надзора и да у том циљу, у зависности од конкретне ситуације, о свом трошку, изврши поправку или рушење или поновно извођење радова, замену набављеног или уграђеног материјала, опреме, уређаја и постројења или убрзања извођења радова када је запао у доцњу у погледу уговорених рокова;
(21) у случају немогућности прибаљања и уградње материјала и опреме према понуђеним моделима и произвођачима наведеним у Обрасцу о произвођачима материјала и опреме, Извођач је дужан да прибави документ од произвођача којим образлаже немогућност испоруке (престанак производње и слично), као и предлог за замену еквивалентне опреме коју доставља на сагласност стручном надзору и наручиоцу. Предметни материјал и опрема који се замењује у односу на понуђене моделе и произвођаче у поглављу Листа произвођача, уз сагласност стручног надзора и наручиоца, мора бити еквивалентан и одговарати техничким карактеристикама претходно понуђеног добра и испоручен и уграђен по уговореној цени;
(22) да изводи радове према документацији на основу које је издато одобрење за изградњу, односно главном пројекту, у складу са прописима, стандардима, техничким нормативима и нормама квалитета које важе за поједине врсте радова, инсталацију и опреме;
(23) да уведе у рад више смена, продужи смену или уведе у рад више извршилаца, без права на повећање трошкова или посебне накнаде за то уколико не испуњава предвиђену динамику;
(24) да гарантује квалитет испоручене опреме, изведених радова и употребљеног материјала, с тим да отклањању недостатка у гарантном року за изведене радове Извођач радова мора да приступи у року од 5 дана;
(25) да сноси трошкове накнадних прегледа комисије за пријем предмета јавне набавке уколико се утврде неправилности и недостаци;
(26) да обезбеди доказ о квалитету извршених радова, односно уграђеног материјала, инсталација и опреме;
(27) да отклони, све евентуално начињене штете на постојећим инсталацијама, објектима, саобраћајницама, јавним и приватним површинама;
(28) да изради пројекте изведеног објекта (ПИО) на основу одобрених пројеката за извођење (ПЗИ) и изведеног стања, а у складу са Правилником о садржини, начину и поступку израде и начин вршења контроле техничке документације према класи и намени објеката објеката. Пројекти изведеног објекта (ПИО) морају бити одобрени од стране Наручиоца 1 и треба да имају исту организацију свесака као и ПЗИ. Пројекти изведеног објекта се достављају за потребе придобијања Употребне дозволе и за потребе експлоатације и одржавања целокупног постројења након пуштања у погон;
(29) да изради и достави пројекте изведеног објекта (ПИО) у 3 (три) оверена штампана примерка. У електронском облику на CD-у, доставља два (2) примерка ПИО пројеката у PDF формату који су електронски потписани употребoм квалификованих електронских сертификата, као и његове саставне делове у DOCX и DWG формату и предмере у складу са стварним количинама у Excel табелама. Пројекат доставити на српском језику у складу са Правилником о садржини техничке документације;
(30) да обезбеди обуку погонског особља;
(31) да достави целокупну атестно техничку документацију пре техничког пријема;
(32) да обезбеди сва испитивања неопходна за технички пријем објекта;
(33) да поступа у складу са Законом о управљању отпадом;
(34) [bookmark: _Hlk532903816][bookmark: _Hlk532905926]да поступа у складу са Законом о заштити животне средине;
(35) да обезбеди канцеларију (контејнер) за стручни надзор;
(36) да гарантује квалитет изведених радова и употребљеног материјала, с тим да отклањању грешака у гарантном року за изведене радове Извођач мора да приступи у року од 5 дана.
Обавезе Наручиоца радова
Члан 10.
Наручилац 1 ће обезбедити вршење стручног надзора над извршењем уговорних обавеза Извођача радова.
Наручилац 2 ће формирати стручни тим који ће, између осталог, бити одговоран за праћење извршења уговорних обавеза и координацију између Наручилаца и Извођача радова. Наручилац 1 ће именовати стручни надзор за грађевинске, машинске и електро радове који ће у складу са Законом вршити надзор над извођењем радова, оверу грађевинског дневника и записника о извршеним радовима.
Наручилац 2 се обавезује да уведе Извођача радова у посао, након прегледа и одобрења техничке документације, да обезбеди Извођачу радова несметан прилаз месту реализације предмета јавне набавке.
Наручилац 1 и Наручилац 2 се обавезују да учествује у раду комисије за примопредају са стручним надзором и Извођачем радова.
Наручилац 2 радова се обавезује да пре почетка рада на градилишту писменим актом одреди координатора за безбедност и здравље на раду у фази извођења радова, а у складу са законом који регулише ову област.
Евентуалне примедбе и предлози надзорног органа
Члан 11.
Евентуалне примедбе и предлози надзорног органа уписују се у грађевински дневник.
Извођач радова је дужан да поступи по оправданим примедбама и захтевима надзорног органа и да отклони недостатке у радовима у погледу којих су стављене примедбе и то на сопствени трошак.
Финансијско обезбеђење
Члан 12.
	Извођач радова се обавезује да преда Наручиоцу 1 банкарску гаранцију за повраћај авансног плаћања најкасније у року од 7 (седам) дана од дана закључења уговора која ће бити са клаузулама: безусловна и платива на први позив. Банкарска гаранција за повраћај авансног плаћања издаје се у висини аванса, са роком важности који је 30 дана дужи од уговореног рока за завршетак радова, у корист Наручиоца 1. Вредност ове гаранције смањује се онако како се буде правдао износ исплаћеног аванса – пропорционално кроз вредности издатих ситуација.
	Ако се за време трајања уговора промене рокови за извршење уговорне обавезе, важност банкарске гаранције за повраћај авансног плаћања мора се продужити.
	Извођач радова се обавезује да на дан закључења Уговора, а најкасније у року од 7 (седам) дана од дана закључења уговора, преда Наручиоцу 1 банкарску гаранцију за добро извршење посла, која ће бити са клаузулама: безусловна и платива на први позив, у корист Наручиоца 1, у износу од 10% (десет процената) од укупне вредности уговора без ПДВ-а, са роком важности који је 30 (тридесет) дана дужи од уговореног рока за завршетак радова, с тим да евентуални продужетак рока за завршетак радова има за последицу и продужење рока важења гаранције, за исти број дана за који ће бити продужен и рок за завршетак радова. 
	У року од 5 дана од дана завршетка уговорених радова и потписивања записника од примопредаји објекта без примедби, овереног од стране овлашћених представника Наручиоца и Извођача, Извођач радова се обавезује да Наручиоцу 1 преда банкарску гаранцију за отклањање грешака у гарантном року, која ће бити са клаузулама: безусловна и платива на први позив, у висини од 5% (пет процената) од укупне вредности изведених радова без ПДВ-а, са роком трајања који је 5 (пет) дана дужи од истека гарантног рока. 

Осигурање
Члан 13.
[bookmark: _Hlk505346600]Извођач радова је дужан да осигура радове, раднике, материјал и опрему од уобичајних ризика до њихове пуне вредности (осигурање објекта у изградњи) и достави наручиоцу полису осигурања, оригинал или оверену копију, са роком важења за цео период извођења радова.
Извођач радова је такође дужан да достави Наручиоцу 1 полису осигурања од одговорности за штету причињену трећим лицима и стварима трећих лица, оригинал или оверену копију, са роком важења за цео период извођења радова, у свему према важећим законским прописима.
Уколико се рок за извођење радова продужи, извођач радова је дужан да достави, пре истека уговореног рока, полисе осигурања из става 1. и 2. овог члана, са новим периодом осигурања.
Гаранција за изведене радове и гарантни рок
Члан 14.
Извођач радова гарантује да су изведени радови у време примопредаје у складу са уговором, прописима и правилима струке и да немају мана које онемогућавају или умањују њихову вредност или њихову подобност за редовну употребу, односно употребу одређену уговором.
Гарантни рок за квалитет изведених радове износи 2 (две) године и рачуна се од датума примопредаје радова. Гарантни рок за сву уграђену опрему и материјал је у складу са гарантним роком произвођача рачунајући од датума примопредаје радова, с тим што је извођач радова дужан да сву документацију о гаранцијама произвођача опреме, заједно са упутствима за употребу, прибави и преда Наручиоцу 1.
Извођач радова је дужан да о свом трошку отклони све недостатке који се покажу у току гарантног рока, а који су наступили услед тога што се Извођач није држао својих обавеза у погледу квалитета радова и материјала у року од 5 дана од пријема писаног захтева од стране Наручилаца.
Независно од права из гаранције, Наручиоци имају право да од извођача радова захтевају накнаду штете која је настала као последица неквалитетно изведених радова или уградње материјала неодговарајућег квалитета.
Квалитет уграђеног материјала
Члан 15.
За укупан уграђени материјал Извођач радова мора да има сертификате квалитета и атесте који се захтевају по важећим прописима и мерама за објекте те врсте у складу са пројектном документацијом.
Достављени извештаји о квалитету уграђеног материјала морају бити издати од акредитоване лабораторије за тај тип материјала.
Уколико Наручиоци утврде да употребљени материјал не одговара стандардима и техничким прописима, могу га одбити и забранити његову употребу. У случају спора меродаван је налаз овлашћене организације за контролу квалитета.
Извођач радова је дужан да о свом трошку обави одговарајућа испитивања материјала. Поред тога, он је одговоран уколико употреби материјал који не одговара квалитету.
У случају да је због употребе неквалитетног материјала угрожена безбедност и функционалност објекта, Наручиоци имају право да траже од Извођача радова да поруши изведене радове и да их о свом трошку поново изведе у складу са техничком документацијом и уговорним одредбама. Уколико Извођач радова у одређеном року то не учини, Наручиоци има право да ангажује друго лице на терет Извођача радова.
Стручни надзор над извођењем уговорених радова се врши складу са законом којим се уређује планирање и изградња. 
Извођач радова се не ослобађа одговорности ако је штета настала због тога што је при извођењу одређених радова поступао по захтевима Наручилаца.
Хитни непредвиђени радови
Члан 17.
[bookmark: _Hlk505340669][bookmark: _Hlk534894818][bookmark: _Hlk532806445]Хитни непредвиђени радови су радови чије је предузимање било нужно због осигурања стабилности објекта или ради спречевања настанка штете, а изазвани су неочекиваном тежом природом земљишта, неочекиваном појавом воде или другим ванредним и неочекиваним догађајима, у складу са чланом 634. Закона о облигационим односима («Сл. Лист СФРЈ бр.29/78, 39/85, 45/89 одлука УСЈ и 57/89, «Сл. Лист СРЈ», бр.31/93, «Сл. Лист СЦГ» бр.1/2003 – Уставна повеља и «Сл. Гласник РС» бр. 18/2020) и чланом 19. став 2. Посебних Узанси о грађењу („Службени лист СФРЈ“ бр. 18/77 - у даљем тексту: Узансе).
Хитне непредвиђене радове Извођач радова може да изведе и без претходне сагласности Наручиоца, ако због њихове хитности није био у могућности да прибави ту сагласност.  
[bookmark: _Hlk505340838]Извођач радова је дужан без одлагања обавестити Наручиоце о разлозима за извођење хитних непредвиђених радова и о предузетим мерама. 
Извођач радова има право на правичну накнаду за хитне непредвиђене радове из овог члана, који су морали бити обављени.
Наручиоци могу раскинути овај уговор ако би услед хитних непредвиђених радова уговорена цена морала бити повећана за 5%, и више, о чему је дужан без одлагања обавестити Извођача радова. 
У случају раскида уговора Наручилац 1 је дужан исплатити Извођачу радова одговарајући део цене за већ извршене радове, као и правичну накнаду за учињене неопходне трошкове.

План извршења уговора
Члан 18.

	Извођач радова ће доставити што је могуће пре, а најкасније 7 дана од дана потписивања Уговора, детаљан План извршења Уговора. 
	Наручиоци су дужни да по пријему Плана извршења Уговора, у року од 5 дана од датума пријема Плана, достави своје примедбе или сагласност. Уколико Наручиоци у том року не доставе своје примедбе сматраће се да је дао сагласност на достављени План.

Члан 19.

Одредба „кључ у руке” значи да уговорена цена обухвата и вредност свих непредвиђених радова, као и вишкова радова. Утицај мањкова радова је искључен на уговорену цену.
Одредба „кључ у руке” не искључује измену уговорене цене због наступања промењених околности и плаћања накнадних радова.
Примопредаја изведених радова
Члан 18.
	Примопредаја изведених радова и опреме врши се по завршетку извођења уговорених радова на објекту, односно свих радова предвиђених одобрењем за изградњу или одобрењем за извођење радова и техничком документацијом. Примопредаја изведених радова може да се врши и упоредо са извођењем радова на захтев Наручилаца, ако по завршетку извођења свих радова на објекту не би могла да се изврши контрола дела изведених радова.
	Примопредаја изведених радова обухвата контролу усклађености изведених радова са одобрењем за изградњу или одобрењем за извођење радова и техничком документацијом на основу које се изводе уговорени радови, као и са техничким прописима и стандардима који се односе на поједине врсте радова, односно материјала, опреме и инсталација.
	Извођач радова о завршетку уговорених радова обавештава Наручиоце и стручни надзор, а дан завршетка радова уписује се у грађевински дневник.
	Примопредаја радова се врши комисијски најкасније у року од 15 (петнаест) дана од завршетка радова.
	Комисију за примопредају радова именоваће Наручилац 1, а обавезно је чине 2 (два) представника Наручиоца 1, 2 (два) представника Наручиоца 2, 1 (један) представник Стручног надзора, уз присуство Извођача радова.
	Комисија сачињава записник о примопредаји.
[bookmark: _Hlk15032322][bookmark: _Hlk54782737]	Извођач радова је дужан да приликом примопредаје преда Наручиоцима, пре техничког прегледа: пројекте изведених објеката (ПИО) у два примерка, израђене према Правилнику о садржини, начину и поступку израде и начину вршења контроле техничке документације према класи и намени објекта („Службени гласник РС“, број 73/19); све одговарајуће атесте за уграђени материјал за радове према уговору и извештаје о испитивањима инсталација и опреме за радове према уговору.
	Грешке, односно недостатке које утврди Наручиоци у току извођења или приликом преузимања и предаје радова, Извођач радова мора да отклони без одлагања. Уколико те недостатке Извођач радова не почне да отклања у року од 3 (три) дана и ако их не отклони у разумно утврђеном року, Наручиоци имају право да те недостатке отклоне преко другог лица на терет Извођача радова.
	Евентуално уступање отклањања грешака другом лицу, Наручиоци ће учинити по тржишним ценама и са пажњом доброг привредника. 
	Примопредају радова обезбедиће Наручиоци у законски предвиђеном року. 
	Наручилац 2 ће у моменту у примопредаје радова од стране Извођача радова примити на коришћење изведене радове.
Раскид Уговора
Члан 20.
Наручиоци задржавају право да једнострано раскине овај уговор уколико Извођач радова касни са изворшењем предмета јавне набавке дуже од 15 (петнаест) календарских дана.
Наручиоци задржавају право да једнострано раскине овај уговор уколико извршени радови не одговарају прописима или стандардима за ту врсту посла и квалитету наведеном у понуди Извођача радова, а Извођач радова није поступио по примедбама стручног надзора, као и ако Извођач радова не изводи радове у складу са пројектно-техничком документацијом или из неоправданих разлога прекине са извођењем радова.
Наручиоци задржавају право да једнострано раскине уговор у случају да Извођач није омогућио несметан приступ Грађевинском дневнику на захтев Стручног надзора и Наручиоца.
Наручиоци могу једнострано раскинути уговор уколико Извођач ангажује лице као подизвођача које није наведено у понуди у уговору о јавној набавци, у складу са чланом 237. став 1. тачка 3. Закона о јавним набавкама.
Наручиоци могу једнострано раскинути уговор и у случају недостатка средстава за његову реализацију.
Уколико дође до раскида Уговора пре завршетка свих радова чије извођење је било предмет овог Уговора заједничка Комисија ће сачинити Записник о до тада стварно изведеним радовима и њиховој вредности у складу са Уговором.
Уговор се раскида писаном изјавом која садржи основ за раскид уговора и доставља се другој уговорној страни.
У случају раскида Уговора, Извођач радова је дужан да изведене радове обезбеди и сачува од пропадања, као и да Наручиоцима преда пројекат изведеног објекта као и преглед стварно изведеним радова до дана раскида уговора, потписан од стране одговорног извођача радова и надзорног органа.
Измене уговора
Члан 21.
	Наручиоци могу, након закључења овог уговора, у складу са одредбама чл. 156-161 Закона да измене уговор без спровођења јавне набавке.
	Наручиоци могу дозволити продужетак рока за увођење Извођача у посао у случају када Наручилац из оправданог разлога није био у могућности да обезбеди стручни надзор, као и у другим оправданим случајевима.
	Наручилац 1 ће дозволити продужетак рока за извођење радова, ако наступе околности на које извођач радова није могао да утиче, а које се односе на:
1. природни догађаји (пожар, поплава, земљотрес, изузетно лоше време неуобичајено за годишње доба и за место на коме се радови изводе и сл.);
2. мере предвиђене актима надлежних органа;
3. услови за извођење радова у земљи или води, који нису предвиђени техничком документациjом;
4. закашњење увођења Извођача радова у посао;
5. закашњење у испоруци опреме, ако опрему набавља наручилац или је испоручује лице које је наручилац одредио;
6. хитнe непредвиђенe радовe предвиђенe чланом 17. овог уговора;
7. непредвиђене околности у складу са чланом 158. Закона.
У случају измене уговора из чл. 157. и 158. Закона, Наручилац 1 је дужан да обавештење о измени уговора пошаље на објављивање на Порталу јавних набавки у року од десет дана од дана измене уговора.
Изменом уговора, по било ком од наведених основа, не може се мењати целокупна природа уговора односно предмета јавне набавке. 
Члан 22.
У случају потребе извођења хитних непредвиђених радова из члана 16. овог уговора, поред продужења рока, Наручиоци ће дозволити и промену цене, до износа трошкова који су настали због извођења тих радова. 
У року од 3 дана од почетка извођења радова на позицијама хитних непредвиђених радова, Извођач је у обавези да достави Надзорном органу на сагласност Понуду са анализом цена за наведене позиције хитних непредвиђених радова.

Сходна примена других прописа
Члан 23.
	На питања која овим уговором нису посебно утврђена, примењују се одговарајуће одредбе закона којим се уређује планирање и изградња и закона којим се уређују облигациони односи.
Саставни део уговора
Члан 24.
Прилози и саставни делови овог уговора су:
- техничка документација
- понуда Извођача радова бр. _______________ од __________. године
- образац о произвођачима материјала и опреме
- динамика извођења радова.

Решавање спорова
Члан 25.
Све евентуалне спорове уговорне стране ће решавати споразумно. Уколико до споразума не дође, уговара се надлежност Привредног суда у Београду.

Број примерака уговора
Члан 26.
Овај уговор сачињен је у 6 (шест) једнака примерка, по 2 (два) за сваку уговорну страну.

Ступање на снагу
Члан 27.
Овај уговор се сматра закљученим када га потпишу обе уговорне стране а ступа на снагу даном предаје Наручиоцу 1 банкарске гаранције за добро извршење посла од стране Извођача радова. 

